b'\n_START_ARTICLE_\nJakob Grimminger\n_START_SECTION_\nBiografi\n_START_PARAGRAPH_\nGrimminger ble f\xc3\xb8dt i Augsburg i Bayern og gikk inn i Den keiserlige tyske h\xc3\xa6r 16 \xc3\xa5r gammel. I f\xc3\xb8rste verdenskrig gjorde han tjeneste som mekaniker i et luftforsvarsregiment fra 1914 til 1917. Han deltok i slaget om Gallipoli. Han gjorde ogs\xc3\xa5 tjeneste ett \xc3\xa5r i Palestina og reiste deretter tilbake til Tyskland. Han ble tildelt Jernkorset (av andre klasse, bayerske utmerkelser og den tyrkiske gallipolistjernen og ble dimittert i 1919._NEWLINE_Grimminger sluttet seg til nazistpartiet (NSDAP) i 1922 og ble medlem av Sturmabteilung (SA). Han deltok i sl\xc3\xa5sskampene i Coburg i 1922 og i \xc3\xb8lkjellerkuppet i M\xc3\xbcnchen 9. november 1923. Etter \xc3\xa5 ha gjort tjeneste ved hovedkvarteret til NSDAP ble har valgt til medlem av SS i 1926._NEWLINE_Grimminger ble forfremmet gjentatte ganger under sin tjeneste i SA og SS, og fikk til slutt rang som SS-Stadartenf\xc3\xbchrer (tilsvarende oberst).  Som medlem av SS fikk han det \xc3\xa6refulle oppdraget \xc3\xa5 b\xc3\xa6re den blodfanen fra kuppfors\xc3\xb8ket i M\xc3\xbcnchen. Grimmer ble dekorert med NDSAPs partimerke i gull, blodordenen (i gull) (nr 714) og Coburg-merket, tre av de viktigste utmerkelsene innen NSDAP._NEWLINE_Grimminger overlevde andre verdenskrig og ble stilt for retten av de allierte i 1946 for \xc3\xa5 ha v\xc3\xa6rt medlem av SS og \xc3\xa5 ha b\xc3\xa5ret blodfanen i 19 \xc3\xa5r. Han ble ikke id\xc3\xb8mt fengselsstraff, men all hans eiendom ble konfiskert. Senere i livet skal han ha g\xc3\xa5tt inn i politikken og f\xc3\xa5tt stilling som r\xc3\xa5dmann i M\xc3\xbcnchen, men fortiden forhindret at karrieren kunne fortsette. Han d\xc3\xb8de i fattigdom i M\xc3\xbcnchen i 1969.'